wickkiey/tamil-wikipedia-chunked huggingface dataset:
# அமிர்தலால் நாகர்

## சுயசரிதை

### திரைப்படங்கள்

1940 முதல் 1947 வரை, பம்பாய் (இப்போது மும்பை), கோலாப்பூர், மற்றும் சென்னை (மெட்ராஸ்) ஆகிய இடங்களில் உள்ள திரையுலகிற்காக திரை நாடகங்களையும் வசனங்களையும் நாகர் எழுதியுள்ளார். ஒரு மொழியின் திரைப்படங்களை இன்னொரு மொழியில் மொழிபெயர்க்கும் கலையை உள்ளடக்கிய திரைப்பட டப்பிங்கில் நிபுணத்துவம் பெற்ற ஆரம்பகால முன்னோடிகளில் இவரும் ஒருவர். அவர் புக்கராவிலிருந்து நசீருதீன் என்ற படம் , உருசிய மொழியிலிருந்து சோயா மற்றும் தமிழிலிருந்து எம். எஸ். சுப்புலட்சுமியின் மீரா போன்றத் திரைப்படங்களை இந்திக்கு மாற்றினார்.
# இரண்டாம் மெண்டுகொதேப்

**இரண்டாம் மெண்டுகொதேப்** (**Nebhepetre Mentuhotep II**) (ஆட்சிக் காலம்:**கிமு 2061 - 2010**) எகிப்தின் மத்தியகால இராச்சியத்தை ஆண்ட பதினொன்றாம் வம்சத்தின் பார்வோன் ஆவார். இப்பார்வோன் எகிப்தை ஐம்பத்தொன்று (51) ஆண்டுகள் ஆண்ட பெருமை கொண்டவர். இவர் தனது முப்பத்தி ஒன்பதாம் வயதில் எகிப்தின் அரியணை ஏறி, மேல் எகிப்தையும், கீழ் எகிப்தையும் ஒரு குடையின் கீழ் ஒன்றிணைத்து எகிப்தின் முதல் இடைநிலைக் கால ஆட்சியை முடிவிற்கு கொண்டு வந்தார். மேலும் பார்வோன் இரண்டாம் மெண்டுகொதேப் எகிப்தின் மத்தியகால இராச்சியத்தை நிறுவியவராகக் கருதப்படுகிறார்.
# இரண்டாம் மெண்டுகொதேப்

## குடும்பம்

எகிப்தின் பதினொன்றாம் வம்ச பார்வோன் மூன்றாம் இண்டெப் - இராணி இயாவிற்கும் பிறந்தவர் இரண்டாம் மெண்டுகொதேப். மன்னர் இரண்டாம் மெண்டுகொதேப்பிற்கு தேம், இரண்டாம் நெபெரு, அஷாயத், ஹென்ஹெனேத், கவித், கேம்சித், சடே என ஏழு மனைவியரும், மூன்றாம் மெண்டுகொதேப் எனும் ஆண் குழந்தையும் இருந்தனர். மெண்டுகொதேப்பின் மறைவிற்குப் பின்னர் அவரது உடலுடன் அவரது மனைவியர்களின் உடல்கள் தேர்-எல்-பகாரி கல்லறைக் கோயிலில் அடக்கம் செய்யப்பட்டது.
# இரண்டாம் மெண்டுகொதேப்

## ஆட்சி

இரண்டாம் மெண்டுகொதேப் எகிப்தின் மத்திய கால இராச்சியத்தை நிறுவி எகிப்தை ஐம்பத்தி ஒன்று ஆண்டுகள் ஆண்டதாகக் கருதப்படுகிறார்.
# இரண்டாம் மெண்டுகொதேப்

## ஆட்சி

### துவக்க ஆட்சிக் காலம்

இரண்டாம் மெண்டுகொதேப் தீபை நகரத்தில் அரியணை ஏறிய போது, தன் முன்னோர்கள் மேல் எகிப்தை ஒன்றிணைத்திருந்தனர். இரண்டாம் மெண்டுகொதேப்பின் 14 ஆண்டு ஆட்சிக் காலத்தில் எகிப்து இராச்சியம் அமைதியுடன் விளங்கியது.
# இரண்டாம் மெண்டுகொதேப்

## ஆட்சி

### எகிப்தை ஒன்றிணைத்தல்

இரண்டாம் மெண்டுகொதேப்பின் 14-வது ஆண்டு கால ஆட்சியின் போது, மேல் எகிப்தின் ஹெராக்லியோபோலிஸ் நகரத்தின் எகிப்தின் பத்தாம் வம்சத்தவர்கள் மேல் எகிப்தை கைப்பற்ற முயற்சி செய்தனர்.  
லக்சர் நகரத்தில் 1920-இல் புகழ்பெற்ற போர்வீரர்களின் *தேர்-எல்-பகாரி* கல்லறைக் கோயில் கண்டுபிடிக்கப்பட்டது. இக்கல்லறையில் போரில் இறந்த மெண்டுகொதேப்பின் 60 படைவீரர்கள் அடக்கம் செய்யப்பட்டிருந்தனர்.  
இப்போரில் கீழ் எகிப்தின் ஆட்சியாளர் இறக்கவே, இரண்டாம் மெண்டுகொதேப் தனது முப்பத்தி ஒன்பதாவது வயதில் கீழ் எகிப்தை, மேல் எகிப்துடன் ஒன்றிணைத்து, பண்டைய எகிப்தை ஒரு குடையின் கீழ் ஆண்டார். இதனால் எகிப்திய மக்கள் மெண்டுகொதேப்பை கடவுளாகப் பார்த்தனர்.
# இரண்டாம் மெண்டுகொதேப்

## ஆட்சி

### எகிப்திற்கு வெளியே இராணுவ நடவடிக்கைகள்

முதல் இடைநிலைக் காலத்தின் போது எகிப்திலிருந்து தன்னாட்சி பெற்றிருந்த நூபியா மற்றும் குஷ் இராச்சியஙக்ளை இரண்டாம் மெண்டுகொதேப் இராணுவ நடவடிக்கைகள் மூலம் கைப்பற்றினார். மேலும் பண்டைய அண்மை கிழக்கின் கானான் நாட்டின் மீது படையெடுத்து எகிப்துடன் இணைத்தார். மெண்டுகோதேப்பின் கருவூலத் தலைவர் கேத்தி என்பவர், பார்வோனுக்காக சேத் எனும் திருவிழாவை கொண்டாடினார்.
# இரண்டாம் மெண்டுகொதேப்

## ஆட்சி

### அரச நிர்வாகத்தை சீரமைத்தல்

எகிப்தின் முதல் இடைநிலைக் காலம் மற்றும் இரண்டாம் மெண்டுகொதேப்பின் ஆட்சியில் 42 எகிப்திய மாநிலங்களின் ஆளுநர்கள் உள்ளூர் ஆட்சி அதிகாரத்தில் முக்கிய இடம் வகித்தனர். எகிப்தின் ஆறாம் வம்ச ஆட்சிக் காலத்திலிருந்து, இம்மாநில ஆளுநர்கள் பதவி பரம்பரை வாரிசு அடிப்படையில் அமைந்தது. எகிப்திய இராச்சியங்கள் வீழ்ச்சியடைந்த காலங்களில் இம்மாநில ஆளுநர்கள் தன்னாட்சியுடன் தங்கள் பகுதிகள் ஆள்வார்கள். இரண்டாம் மெண்டுகொதேப் பரம்பரை வாரிசு அடிப்படையிலான மாநில ஆளுநர் பதவிகளை ஒழித்து, அதற்கு பதிலாக மேல் எகிப்து மற்றும் கீழ் எகிப்திலும் தனது அரச குடும்பத்தவர்களை ஆளுநர்களாக நியமித்து, வலிமை மிக்க மைய அரசை நிறுவினார்.  
மெண்டுகொதேப் அரச குடும்பத்தவர்கள் கொண்ட நடமாடும் படையை உருவாக்கி உள்ளூர் பரம்பரை ஆளுநர்களின் அதிகாரங்களைக் கட்டுப்படுத்தினார். இறுதியாக உள்ளூர் ஆளுநர்கள் பலம் குன்றினர். இறுதியாக பார்வோன் இரண்டாம் மெண்டுகொதேப் கடவுள் நிலைக்கு உயர்த்தப்பட்டார்.
# இரண்டாம் மெண்டுகொதேப்

## ஆட்சி

### நினைவுச் சின்னங்கள்

இரண்டாம் மெண்டுகொதேப் நிறுவிய பல நினைவுச் சின்னங்களில் தற்போது ஒருசில மட்டும் எஞ்சியுள்ளது. அவைகளில் இரண்டாம் மெண்டுகொதேப்பின் நல்ல நிலையில் இருந்த அடக்கத் தலம் 2014-இல் கண்டுபிடிக்கப்பட்டது. பெரும்பாலான கோயில் மேல் எகிப்தின் அஸ்வான் போன்ற நகரங்களில் கண்டுபிடிக்கப்பட்டது.
# இரண்டாம் மெண்டுகொதேப்

## மெண்டுகொதேப்பின் அடக்கத் தலம்

இரண்டாம் மெண்டுகொதேப்பின் கல்லறை கட்டிடக் கலைநயத்துடன் கட்டப்படவில்லை எனினும், சமய நோக்கில் முக்கியத்தும் வாய்ந்தது ஆகும். இவரது கல்லறையில் இவரது உருவச் சிலையுடன், எகிப்திய கடவுளில் ஒருவரான ஒசைரிசின் சிலையும் இடம் பெற்றிருந்தது.மேலும் கல்லறையில் நீண்ட உதடுகள், கண்கள் மற்றும் மெல்லிய உடல்கள் கொண்ட சித்திரங்கள் கலைநயத்துடன் வரையப்பட்டுள்ளது. இவரது உருவச் சிலைக்கு எதிரே இவரது மனைவிகளின் ஓவியங்களும் உள்ளது.
# இரண்டாம் மெண்டுகொதேப்

## மெண்டுகொதேப்பின் அடக்கத் தலம்

### அமைவிடம்

மெண்டுகொதேப்பின் கல்லறை தீபை நகரத்தில் பாயும் நைல் ஆற்றின் மேற்கு கரையில் உள்ள தேர் எல் பகாரி சிறு மலையுச்சியில் உள்ளது.
# இரண்டாம் மெண்டுகொதேப்

## மெண்டுகொதேப்பின் அடக்கத் தலம்

### கண்டுபிடிப்பு மற்றும் அகழாய்வுகள்

பத்தொன்பதாம நூறாறாண்டின் துவக்கத்தில், இரண்டாம் மெண்டுகொதேப்பின் கல்லறைக் கோயில் கட்டிடங்கள் பெரும் சிதிலங்களுடன் கண்டுபிடிக்கப்பட்டது. கிபி 1859-இல் டப்ரின் மற்றும் அவரது உதவியாளர்கள், மெண்டுகொதேப்பின் மண்டபத்தை அகழாய்வில் கண்டுபிடித்தனர். மண்டபத்தின் சிதிலங்களை ஆராயும் போது, மெண்டுகொதேப்பின் இராணிகளில் ஒருவரான தேமின் கல்லறையை கண்டுபிடித்தனர்.  
இறுதியாக 1898-இல் ஹேவர்டு கார்ட்டர் என்பவர் பாப்-எல்-ஹோசன் கல்லறையை கண்டுபிடித்தார். அக்கல்லறையில் அமர்ந்த நிலையில் பார்வோனின் சிலையை கண்டுபிடித்தார்.  
முக்கியமான அகழாய்வு ஹென்றி எட்வர்டு நவில்லி தலைமையில், எகிப்தின் அரசுக்காக 1903 முதல் 1907 முடிய நடைபெற்றது. மீண்டும் 1920 முதல் 1931 முடிய ஹெர்பர்ட் வின்லாக் தலைமையில் அகழ்வாய்வு நடைபெற்றது.
இறுதியாக 1967 முதல் 1971 முடிய அர்னால்டு தலைமையிலான ஜெர்மானிய அகழாய்வாளர்கள் ஆய்வு செய்தனர்.
சிற்பம்]]
# இரண்டாம் மெண்டுகொதேப்

## இதனையும் காண்க

- தேர் எல் பகாரி
- பாரோக்களின் பட்டியல்
- பண்டைய எகிப்திய அரசமரபுகள்
# ஒலீயம்

**ஒலீயம்** அல்லது **புகையும்** **கந்தக அமிலம்** (Oleum or Fuming Sulfuric Acid) என்பது வெவ்வேறு இயைபுகளில் கந்தக டிரையாக்ஸைடு மற்றும் கந்தக அமிலம் கலந்த கரைசல்களைக் குறிக்கும். சில நேரங்களில் மிகவும் குறிப்பாக, அல்லது டை சல்பூரிக் அமிலம் (பைரோசல்பூரிக் அமிலம் என்றும் அழைக்கப்பட்டது). ஓலியம் என்ற சிஏசு எண் 8014-95-7 மூலம் அடையாளம் காணப்படுகிறது.  
ஒலீயத்தை *y*SO<sub>3</sub>.H<sub>2</sub>O என்ற வாய்ப்பாட்டால் குறிக்கலாம். *y* என்பது கந்தக டிரையாக்சைடின் உள்ளடக்கத்தின் மொத்த மோலார் நிறையாகும். வெவ்வேறு ஒலீயங்களை சேர்க்க, *y இன்* மதிப்பு மாறுபடும். H<sub>2</sub>SO<sub>4</sub>.*x*SO<sub>3</sub> என்ற வாய்ப்பாட்டாலும் இதைக் குறிக்க முடியும். இங்க *x* இப்போது தனித்த கந்தக டிரையாக்சைடின் மோலார் உள்ளடக்கம் என வரையறுக்கப்படுகிறது. ஒலீயம் பொதுவாக நிறையினடிப்படையில் தனித்த SO<sub>3</sub> உள்ளடக்கத்தின் படி மதிப்பிடப்படுகிறது. இது கந்தக அமிலத்தின் வலிமையின் சதவீதமாகவும் வெளிப்படுத்தப்படலாம்; ஒலீயம் செறிவுகளுக்கு, அது 100% க்கும் அதிகமாக இருக்கும்.
# ஒலீயம்

## உற்பத்தி

தொடுகைச் செயல்முறையின் மூலம் ஒலீயம் உற்பத்தி செய்யப்படுகிறது, அங்கு கந்தகமானது, கந்தக டிரையாக்சைடாக ஆக்சிஜனேற்றம் செய்யப்படுகிறது, பின்னர் இது செறிவூட்டப்பட்ட சல்பூரிக் அமிலத்தில் கரைக்கப்படுகிறது. சல்பூரிக் அமிலம் ஒலீயத்தின் ஒரு பகுதியை நீர்த்துப்போகச் செய்வதன் மூலம் மீண்டும் உருவாக்கப்படுகிறது.  
ஈயத்தின் அரிப்பு மற்றும் NO<sub>2</sub> வாயுவை உறிஞ்சும் தன்மை ஆகியவற்றின் காரணமாக கந்தக டிரையாக்சைடு அல்லது செறிவூட்டப்பட்ட கந்தக அமிலத்தை நேரடியாக உற்பத்தி செய்ய முடியாததால் கந்தக அமில உற்பத்திக்கான ஈய அறை செயல்முறை பகுதியளவு கைவிடப்பட்டது. தொடர்பு செயல்முறையால் இந்த செயல்முறை வழக்கற்றுப் போகும் வரை, மறைமுகமான முறைகள் மூலம் ஒலீயம் பெறப்பட வேண்டியிருந்தது. வரலாற்று ரீதியாக, ஒலீயத்தின் மிகப்பெரும் உற்பத்தியானது நார்தெளசெனில் உள்ள இரும்பு சல்பேட்டுகளின் வாலைவடித்தலிருந்து தயாரிக்கப்பட்டதேயாகும். இதனால் தான் நார்தெளன் சல்பூரிக் அமிலம் என்ற வரலாற்றுப் பெயர் ஏற்பட்டது.
# ஒலீயம்

## பயன்பாடுகள்

### கந்தக அமில உற்பத்தி

நீரேற்றத்தின் உயர் வெப்ப அடக்கத்தின் காரணமாக கந்தக அமிலத்தை தயாரிப்பதில் ஒலீயம் ஒரு முக்கியமான இடைநிலைப்பொருள் ஆகும். SO <sub>3</sub> நீரில் சேர்க்கப்படும்போது, கரைவதை விட, கையாள்வதற்குக் கடினமான கந்தக அமிலத்தின் நுண்ணிய புகைப்படலத்தை உருவாக்குகிறது. இருப்பினும், செறிவூட்டப்பட்ட கந்தக அமிலத்தில் சேர்க்கப்பட்ட SO<sub>3</sub> உடனடியாகக் கரைந்து, ஒலீயத்தை உருவாக்கி, பின்னர் தண்ணீரில் நீர்க்கப்பட்டு கூடுதல் செறிவூட்டப்பட்ட சல்பூரிக் அமிலத்தை உருவாக்குகிறது.
# ஒலீயம்

## பயன்பாடுகள்

### கரிம வேதியியல் ஆய்வு

ஒலீயம் ஒரு கடுமையான வினைக்காரணியாகும். மேலும் இது மிகவும் அதிக அரிக்கும் தன்மை கொண்டதுமாகும். ஒலீயத்தின் மிக முக்கியமான பயன்பாடுகளில் ஒன்று நைட்ரோபென்சீனின் இரண்டாம் நிலை நைட்ரோ ஏற்றமாகும். முதல் நைட்ரோ ஏற்றமானது கந்தக அமிலம் மற்றும் நைட்ரிக் அமிலம் ஆகியவற்றால் நிகழக்கூடும், ஆனால், இது வளையத்தை எதிர்மின்னி கவர் பதிலீட்டு வினைகளிலிருந்து பின்னோக்கச் செய்கிறது. இன்னும் வலிமையான வினைக்காரணியான ஒலீயம் அரோமேடிக் வளையத்தில் மற்றுமொரு நைட்ரோ தொகுதியை சேர்ப்பதற்கு தேவைப்படுகிறது.
# ஒலீயம்

## வினைகள்

அடர் கந்தக அமிலம் போல, ஒலீயமும் ஒரு வலிமையான நீர்நீக்கக் காரணி ஆகும். இது எந்த ஒரு சர்க்கரை அல்லது தூளாக்கப்பட்ட குளுக்கோசின் மீதும் ஊற்றும் போது ஒரு வெப்ப உமிழ் வினையை நிகழ்த்தி சர்க்கரையில் உள்ள நீரை முற்றிலுமாக உறிஞ்சிக்கொண்டு வெற்று கரியை விட்டுச் செல்கிறது.
# பிபுதிபூஷன் பந்தோபாத்யாய்

**பிபுதிபூஷன் பந்தோபாத்யாய்** (ஆங்கிலம்: Bibhutibhushan Bandyopadhyay) (12 செப்டம்பர் 1894 - 1 நவம்பர் 1950) இவர் ஒரு இந்திய வங்காள எழுத்தாளர், மற்றும் நவீன பெங்காலி இலக்கியத்தின் முன்னணி எழுத்தாளர்களில் ஒருவராவார். இவரது சிறந்த படைப்பு சுயசரிதை புதினமான பதேர் பாஞ்சாலி ( *சாலையின் பாடல்* ) என்பதாகும். *இச்சமதி என்ற* புதினதிற்காக மேற்கு வங்காளத்தின் மிகவும் மதிப்புமிக்க இலக்கிய விருதான இரபிந்திர புரஸ்கார் விருது 1951 ஆம் ஆண்டில் மரணத்திற்குப் பின் இவருக்கு வழங்கப்பட்டது. இருப்பினும், பந்தோபாத்யாய் நதியா மாவட்டத்தின் கல்யாணிக்கு அருகிலுள்ள முராட்டிபூர் கிராமத்தில் தனது தாய் மாமாவின் வீட்டில் பிறந்தார். இவரது தந்தை மகானந்தா பந்தோபாத்யாய் சமசுகிருத<nowiki/>அறிஞராகவும், தொழில்முறை சொற்பொழிவாளராகவும் இருந்தார். மகானந்தா மற்றும் அவரது மனைவி மிருணாலினியின் ஐந்து குழந்தைகளில் மூத்தவர் பந்தோபாத்யாய். அவரது குழந்தை பருவ வீடு கோபால்நகருக்கு அருகிலுள்ள பராக்பூர் கிராமத்தில் இருந்தது.
# பிபுதிபூஷன் பந்தோபாத்யாய்

## கல்வி

பிரித்தானிய இந்தியாவின் மிகப் பழமையான நிறுவனங்களில் ஒன்றான போங்கான் உயர்நிலைப் பள்ளியில் பந்தோபாத்யாய் படித்தார். மேலும் திறமையான மாணவராகக் கருதப்பட்டார். நுழைவு மற்றும் இடைநிலை கலைத் தேர்வுகளில் முதல் பிரிவு இடத்தைப் பெற்றதைத் தொடர்ந்து, கொல்கத்தாவில் உள்ள சுரேந்திரநாத் கல்லூரியில் (அப்போதைய இரிப்பன் கல்லூரி) பொருளாதாரம், வரலாறு மற்றும் சமஸ்கிருதம் ஆகியவற்றில் இளங்கலை பட்டப்படிப்பை முடித்தார். அவர் கல்கத்தா பல்கலைக்கழகத்தில் முதுகலை பட்டம் (எம்.ஏ) மற்றும் சட்ட வகுப்புகளில் அனுமதிக்கப்பட்டார். ஆனால் முதுகலை படிப்பை முடிக்கவில்லை. பின்னர் ஹூக்லியின் ஜாங்கிபாராவில் உள்ள ஒரு பள்ளியில் ஆசிரியராக சேர்ந்தார்.
# பிபுதிபூஷன் பந்தோபாத்யாய்

## தொழில்

பந்தோபாத்யாய் ஒரு எழுத்தாளராக மாறுவதற்கு முன்பு தனக்கும் இவரது குடும்பத்தினருக்கு உதவுவதற்காக பல்வேறு வேலைகளில் பணியாற்றினார். அவரது முதல் வேலை ஆசிரியர் பணியாக இருந்தது. ஆனால் அவர் பசு பாதுகாப்பு இயக்கத்தின் பயண விளம்பரதாரராகவும், பின்னர் கெலத்சந்திர கோசின் செயலாளராகவும் பணியாற்றினார். இதில் அவரது பாகல்பூர் தோட்டத்தின் நிர்வாகமும் அடங்கும். இவர் தனது குடும்பத்தை பயிற்றுவிக்கும் போது இசை மற்றும் தொண்டு ஆகியவற்றில் முக்கிய பெயரான கெலத்சந்திராவுடன் தொடர்பு கொண்டிருந்தார். கேலத்சந்திர நினைவுப் பள்ளியிலும் கற்பித்தல் பணியில் ஈடுபட்டார்.
# முல்லநேழி

**முல்லநேழி நீலகண்டன் நம்பூதிரி** (ஆங்கிலம்: Mullanezhi Neelakandan Namboothiri ) (1948 &ndash; 2011) முல்லநேழி என்று பிரபலமாக அறியப்பட்ட இவர் இந்தியவின் கேரள மாநிலத்தில் உள்ள திருச்சூரைச் சேர்ந்த மலையாளக் கவிஞரும், நாடக ஆசிரியரும், பாடலாசிரியரும், நடிகருமாவார். 1995 இல் சமதலம் நாடகத்துக்காகவும், 2010 இல் கவிதா என்ற கவிதைத் தொகுப்பிற்காகவும் இவருக்கு இரண்டு முறை கேரள சாகித்திய அகாதமி விருது வழங்கப்பட்டது. 1981 ஆம் ஆண்டில் நாவல்பழம் படத்திற்காக சிறந்த பாடலுக்கான கேரள மாநில திரைப்பட விருதையும் பெற்றார். 22 திரைப்படங்களுக்கு 69க்கும் மேற்பட்ட பாடல்களை எழுதியுள்ள இவர், உப்பு, பிறவி, கழகம், நீலதாமரா போன்ற படங்களிலும் நடித்துள்ளார்.
# முல்லநேழி

## சுயசரிதை

இவர் 16 மே 1948 இல் திருச்சூரிலுள்ள ஒல்லூரின் அவிணிச்சேரி என்ற ஊரில் முல்லநேழி மனையில் பிறந்தார். இவர் சிறுவயதிலிருந்தே கவிதைகள் எழுதத் தொடங்கினாலும், இவரிடம் கவிஞரைக் கண்டுபிடித்து இவரது வாழ்க்கையில் வழிகாட்டியவர் வைலோபிள்ளி சிறீதர மேனன் என்பவர்தான். வித்வான் பாடத்திட்டத்தில் சேரத் தூண்டுவதற்கும், இதனால் பள்ளி ஆசிரியராவதற்கும் வைலோபள்ளி முக்கியப் பங்கு வகித்தார். இவர் இராமவர்மபுரம் அரசு உயர்நிலைப்பள்ளியில் ஆசிரியராக தனது வாழ்க்கையைத் தொடங்கினார்.  
இவர் தனது வாழ்நாள் முழுவதும் கவிதைகளை எழுதினார். அதில் இவர் ஆர்வமும் கவர்ச்சியும் ஊட்டும் மரபுகளை உருவாக்க முடிந்தது: இவர் 'பழைய பள்ளியை' சேர்ந்தவர். சமஸ்கிருதத்திலும், இசையிலும் இலக்கியத்திலும் நாட்டுப்புற மரபுகளிலும் உறுதியான அடித்தளத்தை கொண்டிருந்தார். இவரது எழுத்துகளில், இவற்றின் சாரம் தெரிந்தது. நவீன நீரோட்டங்களில் மிகச் சிறந்ததைத் தழுவுவதற்காக இவர் தனது கடந்த காலத்தையும் பாரம்பரியத்தையும் கேலி செய்யவில்லை. இவரின் முக்கியமான கவிதைகள் *மோகபக்சி*, *இராப்பாட்டு*, *நாறாணத்து பிராந்தன்*, *பெண்கொடா* போன்றவையாகும் . இவர் ஒரு நாடக ஆர்வலராகவும் இருந்தார். இவர் அக்ரகாமி திரையரங்குகளை வழிநடத்தி பல நாடகங்களை எழுதினார். இவை சமதலம் என்ற தலைப்பில் தொகுக்கப்பட்டுள்ளன. இவற்றுடன் சில நாடகங்களும் எழுதினார். நாடக அரங்குகளில் வி.டி.பட்டதிரிப்பாடு, எம்.ஆர் பட்டத்திரிப்பாடு, பிரேம்ஜி போன்றவர்களால் தொடங்கிவைக்கப்பட்ட சமூக சீர்திருத்தவாத இயக்கத்தால் இவர் ஈர்க்கப்பட்டார். 1995 ஆம் ஆண்டில் *சமதலம்* என்ற நாடகத்துக்காகவும், 2010 இல் இவரது கவிதைகளின் தொகுப்பிற்காகவும் கேரள சாகித்ய அகாதமி விருதை வென்றார். 1980 முதல் 1983 வரை கேரள சங்க நாடக அகாதமியின் இயக்குநர் குழு உறுப்பினராக பணியாற்றினார்.  
1976 ஆம் ஆண்டில் அஜீஸ் எழுதிய நாவல்பழங்கள் என்ற திரைப்படத்தில் இடம்பெற்ற "கருகருத்தொரு பெண்ணாணு" பாடலை எழுதி திரைப்பட பாடலாசிரியரானார். கே. பி. குமாரனின் லட்சுமி விஜயம் என்ற திரைப்படத்தில் சியாமின் இசை இயக்கத்தில் நான்கு பாடல்களை எழுதினார். இவர். தேவராஜன், எம். பி. ஸ்ரீனிவாசன், இரவீந்திரன், கே. ராகவன், ஏ. டி. உம்மர், ஜான்சன், ஜெர்ரி அமல்தேவ் மற்றும் வித்யாதரன் போன்ற பல்வேறு இசை இயக்குனர்களுடன் பணியாற்றிய பெருமையைப் பெற்றவர். இவரது கடைசி படம் இந்தியன் ரூபாய் என்பதாகும். 22 திரைப்படங்களில் ஏறத்தாழ 70 பாடல்களை எழுதியுள்ளார்.  
*சாவேர்ப்படா* (1970) என்ற நாடகத்தின் மூலம் இவர் நடிப்பு உலகில் நுழைந்தார். அதில் இவர் பிரேம்ஜியுடன் இணைந்து நடித்தார். இவர் பிறவி, உப்பு மற்றும் கழகம் உட்பட சில திரைப்படங்களிலும் நடித்துள்ளார்.  
இவர் மாரடைப்பு காரணமாக 2011 அக்டோபர் 22 அன்று இறந்தார். இவருக்கு சாவித்ரி என்ற மனைவியும், மூன்று பிள்ளைகள் இருந்தனர்.
# இயூசூப் அலி கேச்சேரி

**இயூசூப் அலி கேச்சேரி** (ஆங்கிலம்: Yusufali Kechery) (16 மே 1934 - 21 மார்ச் 2015) இந்தியாவின் கேரளாவைச் சேர்ந்த கவிஞரும், திரைப்பட பாடலாசிரியரும், திரைப்பட தயாரிப்பாளரும், இயக்குனருமாவார். மலையாளக் கவிதைகளின் நவீன சகாப்தத்தின் முன்னணி கவிஞர்களில் ஒருவரான இவர் ஓடக்குழல் விருது, கேரள சாகித்ய அகாடமி விருது, வள்ளத்தோள் விருது உள்ளிட்ட ஏராளமான விருதுகளை வென்றுள்ளார்.  
அவர் 1934 இல் கொச்சின் இராச்சியத்தின் திருச்சூர் மாவட்டத்தில் கேச்சேரி என்ற ஊரில் பிறந்தார் (இப்போது இந்தியாவின் கேரளாவில் உள்ளது). சட்டத்தில் இளங்கலை பட்டம் முடித்த பின்னர், வழக்கறிஞராகவும், பகுதி நேர எழுத்தாளராகவும் தனது வாழ்க்கையைத் தொடங்கினார். பேராசிரியர் கே. பி. நாராயண பிசாரோடி, மிகவும் மதிப்பிற்குரிய அறிஞர், யூசுப் அலியின் சமசுகிருத ஆசிரியராக இருந்தார். இவருக்கு நான்கு ஆண்டுகள் இலவசமாக சமசுகிருதத்தைக் கற்பித்தார். கேச்சேரி நவீன யுகத்தின் முக்கிய கவிஞர்களில் ஒருவராக கருதப்படுகிறார். அவரது முக்கிய கவிதைப் படைப்புகளில் சைனபா, ஆயிரம் நாவுள்ள மௌனம், அஞ்சு கன்யகாக்கள், நாதபிரம்மம், அமிர்து, கேச்சேரி புழா, அனுராககானம் போலே, ஆலில, கதயெ பிரேமிச்ச கவிதா, பேரறியாத்த நொம்பரம், அகைந்தவம் போன்றவைகள் அடங்கும்.  
கேரள சங்கீதா நாடக அகாதமியின் உதவி செயலாளர், நிர்வாக உறுப்பினர், திருச்சூர் அகில இந்திய வானொலியின் ஆலோசனைக் குழு உறுப்பினர் பதவி போன்றவற்றை இவர் வகித்துள்ளார். கேரள சாகித்ய அகாடமியின் தலைவராகவும் பணியாற்றியுள்ளார்.  
இயூசுப் அலி, மலையாள படங்களுக்கு சில பாராட்டப்பட்ட பாடல்களை எழுதிய சிறந்த பாடலாசிரியராகவும் அறியப்படுகிறார். தயாரிப்பாளராக அவரது முதல் படம் *சிந்தூரச்செப்பு* (1971)என்பதாகும். இதை பிரபல நடிகர் மது இயக்கியுள்ளார். இவரும் இந்தப் படத்தில் நடித்துள்ளார். இந்த படத்தின் திரைக்கதை அனைத்து பாடல் வரிகளை இவர் எழுதியுள்ளார். 1973 ஆம் ஆண்டில் எம்.டி.வாசுதேவன் நாயர் எழுதிய *மரம்* படத்தின் மூலம் இயக்குநராக அறிமுகமானார். வனதேவதா (1977), நீலதாமரா (1979) ஆகிய படங்களையும் இயக்கியுள்ளார். புகழ்பெற்ற இசைக்கலைஞர் நௌசாத் இசையமைத்த துவனி படத்தில் இடம் பெற்ற பாடல்களை எழுதியுள்ளார். 2000 ஆமாவது ஆண்டில் மலையாளத் திரைப்படமான மழா (மழை) என்ற படத்திற்காக எழுதப்பட்ட சமஸ்கிருத பாடலுக்காக தேசிய விருது அவருக்கு வழங்கப்பட்டது.  
இவர் 2015 மார்ச் 21 அன்று கொச்சியில் உள்ள அமிர்தா மருத்துவமனையில் தனது 81 வயதில் காலமானார். அவர் நீண்டகால நீரிழிவு நோயாலும், மூச்சுக்குழாய் நிமோனியாவாலும் பாத்திக்கப்பட்டிருந்தார். அவரது குரு கே.பி.நாராயண பிசரோடியின் 11 வது நினைவு நாளுக்கு ஒரு நாள் கழித்து இவரது மரணம் ஏற்பட்டது. இவர் தனது வீட்டிற்கு அருகிலுள்ள பட்டிக்காரா ஜும்மா மசூதியின் புதைகுழியில் அடக்கம் செய்யப்பட்டார். இவருக்கு கதீஜா என்ற மனைவியும் மற்றும் ஐந்து குழந்தைகள் உள்ளனர்.
# இயூசூப் அலி கேச்சேரி

## விருதுகள்

### இலக்கிய விருதுகள்

1985: கேரள சாகித்ய அகாடமி விருது - *ஆயிராம் நாவுல்லா மௌனம்*  
1987: ஓடக்குழல் விருது - *கேச்சேரி புழா*  
1988: ஆசான் சுமாரக கவிதா புரஸ்காரம் - *கேச்சேரி புழா*  
1990: ஆசான் ஸ்மராகா கவிதா புரஸ்காரம்  
2012: வள்ளத்தோள் விருது  
2012: பாலமணி அம்மா விருது  
2013 : கேரள சாகித்ய அகாதடமி சக ஊழியம்
# இயூசூப் அலி கேச்சேரி

## விருதுகள்

### திரைப்பட விருதுகள்

1993: சிறந்த பாடல்களுக்கான கேரள மாநில திரைப்பட விருது - *கசல்*  
1994: சிறந்த பாடல்களுக்கான கேரள மாநில திரைப்பட விருது - *பரிணயம்*  
1998: சிறந்த பாடல்களுக்கான கேரள மாநில திரைப்பட விருது - *சினேகம்*
1999: சிறந்த பாடலாசிரியருக்கான *ஆசியநெட்* திரைப்பட விருது - *தீபஸ்தம்பம் மகாச்சர்யம்*  
2000: சிறந்த பாடலாசிரியருக்கான தேசிய திரைப்பட விருது - *மழா*
- பிரேம் நசீர் விருது
- குஞ்சாக்கோ நினைவு விருது
# வி. மதுசூதனன் நாயர்

**வி.மதுசூதனன் நாயர்** (ஆங்கிலம்: V. Madhusoodanan Nair) ஓர் இந்திய கவிஞரும் மலையாள இலக்கிய விமர்சகருமான இவர், கவிதைகளை பாராயணம் செய்வதன் மூலம் பிரபலப்படுத்திய பங்களிப்புகளைப் பெற்றவர். மலையாள இலக்கியத்தில் அதிக எண்ணிக்கையிலான பதிப்புகள் கொண்ட கவிதைகள், இவரது சொந்த கவிதைகள் மற்றும் பிற முக்கிய கவிஞர்களின் கவிதைகள் இடம்பெற்ற இசைத் தொகுப்புகளுக்காக இவர் மிகவும் பிரபலமானவர். கேரள சாகித்ய அகாதமி 1993 ஆம் ஆண்டில் கவிதைக்கான இவர்களின் வருடாந்திர விருதை இவருக்கு வழங்கி கௌரவித்தது. சாகித்ய அகாடமி விருது, ஆசான் சுமாரக கவிதா புரஸ்காரம், பத்மபிரப இலக்கிய விருது, குஞ்சு பிள்ளை விருது, ஆர். ஜி. மங்களம் விருது, சௌபர்னிகாதீரம் பிரத்திபா புரஸ்காரம் உள்ளிட்ட பல கௌரவங்களையும் இவர் பெற்றுள்ளார்.
# வி. மதுசூதனன் நாயர்

## சுயசரிதை

வி. மதுசூதனன் நாயர் பிப்ரவரி 25, 1949 அன்று தென்னிந்திய மாநிலமான கேரளாவின் தலைநகரான திருவனந்தபுரத்தில் நெய்யாற்றிங்கரைக்கு அருகில் உள்ள சிறிய நதிக்கரை கிராமமான அருவியோடு என்ற இடத்தில் வேலாயுதன் பிள்ளை, கௌரிகுட்டி அம்மா ஆகியோருக்கு பிறந்தார். *தோற்றம் பாட்டு* என்ற பாட்டுவகையை படிப்பவராக இருந்த இவரது தந்தையிடமிருந்து பல சடங்கு பாடல்களின் பாரம்பரியத்தை இவர் ஆரம்பத்தில் பின்பற்றினார். இவரது ஆரம்பகால பள்ளிப்படிப்பு நெய்யாற்றிங்கரையிலும், கோட்டூர்கோணத்தில் உள்ள உள்ளூர் பள்ளிகளில் இருந்தது. அதன் பிறகு வேலுத் தம்பி நினைவு நாயர் சேவை சங்கத்தின் கல்லூரியில் பட்டப்படிப்பை முடித்தார். அதைத் தொடர்ந்து மகாத்மா காந்தி கல்லூரியில் இளங்கலைப் பட்டம் பெற்று, திருவனந்தபுரம் பல்கலைக்கழகக் கல்லூரியில் முதுகலைப் பட்டமும் பெற்றார். இவர் ஒரு பத்திரிகையாளராக தனது வாழ்க்கையைத் தொடங்கினார். குங்குமம் வார இதழ், வீக்சனம் தினசரி இதழ் ஆகியவற்றில் பணியாற்றினார். மேலும் கேரள பாஷா நிறுவனத்தில் துணை ஆசிரியராக பணியாற்றுவதற்கு முன்பு திருவனந்தபுரம் அகில இந்திய வானொலியின் நிலையத்தில் திட்ட அறிவிப்பாளராகவும் பணியாற்றினார். பின்னர், திருவனந்தபுரம் புனித சேவியர் கல்லூரியில் ஆசிரியராக சேர்ந்து கல்வியாளர்களுக்கு மாறினார். சேர்ந்து கல்வியாளராக மாறினார்  
மதுசூதனன் நாயர் எஸ். மாலதி தேவி என்பவரை மணந்தார். தம்பதியருக்கு இரேஷ்மி, இரம்யா என்ற இரண்டு மகள்களும், விஷ்ணு என்ற மகனும் உள்ளனர்.
# வி. மதுசூதனன் நாயர்

## ஆளுமை

மதுசூதனன் நாயர் பள்ளியில் இருந்தபோதே கவிதைகள் எழுதத் தொடங்கினார். இவருடைய முதல் கவிதைகள் 1980களில் வெளியிடப்பட்டன. இவரது முதல் கவிதைத் தொகுப்பு, நாறாணத்து பிராந்தன் 1992 இல் வெளியிடப்பட்டது. இந்த புத்தகம் மலையாள இலக்கியத்தில் இதுவரை இல்லாத அளவுக்கு மிகவும் பிரபலமான கவிதைத் தொகுப்பாகும். 40க்கும் மேற்பட்ட பதிப்புகள் வெளியிடப்பட்டுள்ளன. இது மிகவும் அச்சிடப்பட்ட இரண்டாவது புத்தகமான சங்கம்புழா கிருஷ்ணப் பிள்ளையின் இரமணனை விஞ்சியது. இது 2016 ஆம் ஆண்டு நிலவரப்படி 18 பதிப்புகளைக் கொண்டிருந்தது. இவர் மலையாளம் தவிர தமிழ், சமஸ்கிருதம், இந்தி, ஆங்கிலம் உள்ளிட்ட பல மொழிகளை அறிந்தவராக இருந்தார். கவிதைகளைத் தவிர, எலியோட்டம் ரிச்சர்ட்சும், ஒரு விமர்சன ஆய்வு, அறிவியல் நிகண்டு, அகராதி, கேரள நாட்டுப்புறக் கதைகளைப் பற்றிய நாடோடி விக்னனம் உள்ளிட்ட ஐந்து புனைகதை அல்லாத புத்தகங்களையும் இவர் வெளியிட்டுள்ளார். மூன்று மலையாள படங்களுக்கும் இவர் பாடல் எழுதியுள்ளார். சந்தானகோபாலம், குலாம், அர்த்தநாரி இவரது கவிதைகள் தெய்வத்தின்றெ விக்ருதிகள், புண்யம், புனர்ஜனி, வீட்டிலேக்குள்ள வழி போன்ற படங்களில் பயன்படுத்தப்பட்டுள்ளன. தரங்கிணி, மனோரமா இசைப் பாடல்களையும் எழுதினார்.
# வி. மதுசூதனன் நாயர்

## விருதுகளும் கௌரவங்களும்

மதுசூதனன் நாயர் 1986 ஆம் ஆண்டில் கவிதைக்கான குஞ்சு பிள்ளை விருதையும், 1990 இல் கே.பாலகிருஷ்ணன் விருதையும் பெற்றுள்ளார். ஒரு தசாப்தத்திற்குப் பிறகு, இவருக்கு 2003 ஆசான் சுமாரக கவிதா புரஸ்காரம் வழங்கப்பட்டது. அதே ஆண்டில் இவருக்கு மேலும் ஆர்.ஜி.மங்களம் விருது, சௌபர்னிகாதீரம் பிரதிபாபுரஸ்காரம் என்ற இரண்டு விருதுகள் கிடைத்தன. சாகித்ய அகாதடமி *அச்சன் பிறந்ந வீடு* என்ற இவரது படைப்பை, 2019 ஆம் ஆண்டில் இவர்களின் வருடாந்திர விருதுக்குத் தேர்ந்தெடுத்தது.
# லிம்போபோ ஆறு

**லிம்போபோ ஆறு** *Limpopo River*) என்பது தென்னாப்பிரிக்காவில் உருவாகி, மொசாம்பிக் வழியாக கிழக்கு நோக்கி பாய்ந்து இந்தியப் பெருங்கடலில் கலக்கும் ஒரு ஆறாகும். லிம்போபோ என்ற சொல்லானது ரிவோம்போ (லிவோம்போ / லெபோம்போ) என்பதிலிருந்து உருவானது, ஹோசி ரிவோம்போ தலைமையிலான சோங்கா குடியேறி மக்கள் குழு, மலைப்பகுதிகளில் குடியேறியது. இதனால் அந்த பகுதிக்கு அவர்களின் தலைவரின் பெயர் இடப்பட்டது. இந்த ஆறு சுமார் நீளமானது. இதன் வடிநிலமானது அளவு கொண்டது. ஒரு ஆண்டில் இந்த ஆற்றின் முகத்துவாரத்தில் இருந்து சராசரியாக அளவிடப்பட்ட வெளியேற்றும் நீரானது 170 மீ 3 / வி (6,200 கியூ அடி / வி) ஆகும். சாம்பசி ஆறுக்கு அடுத்து, இந்தியப் பெருங்கடலில் மிகுதியாக நீரை வெளியேற்றும் ஆப்பிரிக்காவின் இரண்டாவது பெரிய ஆறு லிம்போபோ ஆகும்.  
1498 ஆம் ஆண்டில் ஆற்று முகத்துவாரத்தில் நங்கூரமிட்ட வாஸ்கோ ட காமா இந்த ஆற்றைக் கண்ட முதல் ஐரோப்பியர் ஆவார். அவர் இதற்கு எஸ்பிரிட்டு சாண்டோ ஆறு என்று பெயரிட்டார். அதன் கீழ் போக்கை 1868-69ல் செயின்ட் வின்சென்ட் விட்செட் எர்ஸ்கைன் ஆராய்ந்தார், மேலும் கேப்டன் ஜே.எஃப். எல்டன் 1870 இல் அதன் நடுப் போக்கு பாதையில் பயணித்தார்.  
நில வரலாற்றுக் காலப்பகுதியில் லிம்போபோ ஆற்றின் வடிகால் பகுதி குறைந்துள்ளது. இது சாம்பேசி ஆற்றின் மேல்புறம் லிம்போபோ ஆற்றில் நீர்வெளியேறிய பிற்பகுதி ப்ளியோசீன் அல்லது கடையூழிக்கடுத்த ஈற்றயலடுக்கு காலம் வரை நிகழ்ந்தது. நீர்வடிகால் பெல்லையின் மாற்றம் என்பது இன்றைய லிம்போபோ ஆற்றின் வடக்கே மேற்பரப்பை உயர்த்திய எபிரோஜெனிக் இயக்கத்தின் விளைவாக ஜம்பேசி ஆற்றில் நீர் பிரிந்துசெல்கிறது.
# லிம்போபோ ஆறு

## போக்கு

ஆறானது ஒரு பெரிய வளைவாக பாய்கிறது, முதலில் வடக்கிலும் பின்னர் வடகிழக்கிலும் கோணல்மானலாக பாய்ந்து, பின்னர் கிழக்கிலும் மற்றும் இறுதியாக தென்கிழக்கிலும் பாய்கிறது. இது சுமார் நாட்டு எல்லையாக செயல்படுகிறது , தென்னாப்பிரிக்காவை தென்கிழக்கில் போட்சுவானாவிலிருந்து பிரிக்கிறது. அதேபோல வடமேற்கிலும், வடக்கிலும் சிம்பாப்வேவை பிரிக்கிறது. அதன் இரண்டு துணை ஆறுகளான மரிகோ ஆறு மற்றும் முதலை ஆறு ஆகியவை இணையும், அந்த நேரத்தில் இந்த ஆற்றிற் பெயரானது லிம்போபோ ஆறு என்று மாறுகிறது. தெற்கு ஆபிரிக்காவின் உள்நாட்டுப் பகுதியிலிருந்து இந்த ஆறு விழுந்து பாய்வதால் இதில் பல விரைவோட்டங்கள் உள்ளன.  
நோட்வேன் ஆறு லிம்போபோவின் முக்கிய துணை ஆறாகும். இது போட்ஸ்வானாவில் உள்ள கலகாரி பாலைவனத்தின் விளிம்பில் தோன்றி வடக்கு-கிழக்கு திசையில் பாய்கிறது. லிம்போபோவின் முக்கிய துணை ஆறான ஆலிஃபண்ட்ஸ் ஆறு (யானை ஆறு) ஆண்டுக்கு சுமார் 1,233 மில்லியன் கன மீட்டர் நீரை அளிக்கிறது. ஷாஷே ஆறு, எம்சிங்வேன் ஆறு, முதலை ஆறு, மெவெனெசி ஆறு மற்றும் லுவூ ஆறு ஆகியவை இதன் பிற முக்கிய துணை ஆறுகளாகும்.  
தென்னாப்பிரிக்காவின் வடகிழக்கு மூலையில் ஆற்றின் எல்லையாக குருகர் தேசியப் பூங்கா உள்ளது.  
மொசாம்பிக்கின் துறைமுக நகரமான சாய்-சாய், ஆற்று முகத்துவாரத்துக்கு அருகில் உள்ளது. ஆலிஃபண்ட்ஸுக்கு கீழே, ஆறு நிரந்தரமாக கடலில் சென்று சேருகிறது. இருப்பினும் இப்பகுதியில் உள்ள மணல் திட்டானது மிகுதியான அலைகளைத் தவிர பெரிய கப்பல்கள் உள்நுழைவதைத் தடுக்கிறது.
# கடம்மனிட்டா இராமகிருட்டிணன்

**எம்.ஆர்.ராமகிருட்டிண பணிக்கர்** (22 மார்ச் 1935 - 31 மார்ச் 2008) கடம்மனிட்டா இராமகிருட்டிணன் அல்லது கடம்மனிட்டா என்று பிரபலமாக அறியப்பட்ட இவர் ஒரு இந்தியக் கவிஞராவர். இவர் கேரளத்தின் பத்தனம்திட்டா மாவட்டத்தின் கடம்மனிட்டா என்ற பகுதியில் பிறந்தார். இவரது குழந்தை பருவ அனுபவங்கள், குறிப்பாக படயணி பாடல்கள் இவரது இலக்கியப் பணிகளில் வலுவான தாக்கத்தை ஏற்படுத்தின.
# கடம்மனிட்டா இராமகிருட்டிணன்

## ஆரம்ப கால வாழ்க்கை

இராமகிருட்டிணன் 1935 மார்ச் 22 அன்று மேலதரயில் ராமன் நாயர், குட்டியம்மா ஆகியோருக்கு பிறந்தார். இவர் தனது சொந்த கிராமமான கடம்மனிட்டாவிலும், அருகிலுள்ள நகரமான பத்தனம்திட்டாவிலும் பள்ளிப்படிப்பை முடித்தார். 1992 ஆம் ஆண்டில் இவர் சிபிஐ-எம் கட்சியின் கலாச்சார பிரிவான புரோகமன கலா சாகித்ய சங்கத்தின் (கலை மற்றும் கடிதங்களுக்கான முற்போக்கு சங்கம்) துணைத் தலைவராகவும், 2002 இல் அதன் தலைவராகவும் ஆனார். 1996 ஆம் ஆண்டில், பத்தனம்திட்டா மாவட்டத்தில் உள்ள ஆறன்முளா தொகுதியில் இருந்து கேரள மாநில சட்டமன்றத்திற்கு தேர்ந்தெடுக்கப்பட்டார்.
# கடம்மனிட்டா இராமகிருட்டிணன்

## இறப்பு

மூன்று மாதங்களாக மைலோயிட் லுகேமியாவுக்கு சிகிச்சை பெற்று வந்த இராமகிருட்டிணன் 2008 மார்ச் 31 அன்று பத்தனம்திட்டாவில் உள்ள தனியார் மருத்துவமனையில் காலமானார். இவருக்கு சாந்தா என்ற மனைவியும், கீதா தேவி என்ற மகளும், கீதகிருட்டிணன் என்ற மகனும் உள்ளனர். இவர் பிறந்த கிராமத்தில் உள்ள இவரது வீட்டின் வளாகத்தில் முழு மாநில மரியாதைகளுடன் தகனம் செய்யப்பட்டார் . இவர் மேலும் இன்றளவும் அனைவராலும் நினைவுக் கூறப்படுகிறார்.
# படயணி

::படையணியுடன் குழப்பிக் கொள்ளாதீர்  
**படயணி** (ஆங்கிலம்: Padayani) படேணி என்றும் அழைக்கப்படும் கேரள நடனமாகும். தமிழிலும் மலையாளத்திலும் போர்ப் படைக் குழுவைக் குறிக்க படையணி/படயணி என்ற சொல் பயன்படுத்தப்படும். போர்ப்படையை நினைவுகூரும் விதமாக, கேரளத்தில் ஏற்பட்ட இந்த நடன வகைக்கும் இப்பெயர் வழங்கப்படுகிறது. இது ஒரு பாரம்பரிய நாட்டுப்புற நடனம் மட்டுமல்லாது, ஒரு சடங்காகவும் நடத்தப்படுகிறது. இது இந்திய மாநிலமான கேரளாவின் மையப் பகுதியில் அமைந்துள்ள பகவதி கோவில்களில் பழங்காலந்தொட்டே நிகழ்த்தப்படுகிறது. பத்ரகாளியின் நினைவாக இந்த நடனம் நிகழ்த்தப்படுகிறது. படயணி என்பது இசை, நடனம், நாடகம், நையாண்டி, ஓவியங்கள், ஆகியவற்றை உள்ளடக்கிய கலை வடிவமாகும். இது பத்ரகாளியின் வழிபாட்டின் ஒரு பகுதியாக உள்ளது. திசம்பர் நடுப்பகுதி முதல் மே மாதத்தின் நடுப்பகுதி வரை தெய்வத்திற்காக அர்ப்பணிக்கப்பட்ட கோவில்களில் அரங்கேற்றப்படுகிறது. கேரளாவின் பத்தனந்திட்டாமாவட்டத்தை உள்ளடக்கிய மத்திய திருவிதாங்கூருக்கு படயணி தனித்துவமானது. படயணி பிராமணியத்தின் வருகைக்கு முன்னர் இருந்த திராவிட வழிபாட்டு முறைகளின் எச்சமாகவும் கருதப்படுகிறது  
படயணி வடக்கு கேரளாவிலுள்ள தெய்யம் போன்றது. படயணியில் படயணி தப்பு, செண்டை, பறை, கும்பம் போன்ற இசைக்கருவிகள் பயன்படுத்தப்படுகின்றன.
# படயணி

## தோற்றத்தின் மரபுகள்

படயணி என்பது கோலம் துள்ளலின் ஒரு நவீன வடிவமாகும். இது ஒரு சடங்கு நடனம். இது கேரளாவின் மந்திரவாதிகளால் நிகழ்த்தப்படுகிறது. பழைய நாட்களில், இந்த விரிவும் மதிப்பும் மிக்க நிகழ்வு, ஆழ்ந்த உளவியல் நோய்களைக் குணப்படுத்துவதற்காக மேற்கொள்ளப்பட்டது. கோலம் துள்ளல் என அழைக்கப்படும் இவ்வகையான உளவியல்/ஆன்மீகவழி குணப்படுத்துதல், கணக சமூகத்தின் திண்டா துணை பிரிவினரால் மட்டுமே வடிவமைக்கப்பட்டு கட்டுப்படுத்தப்பட்டது. மேலும் இது பேயோட்டும் முறையாக நிகழ்த்தப்பட்டது. கேரளாவின் பகவதி (பத்ரகாளி) கோயில்களின் திருவிழா நிகழ்வுகளுடன், ஒரு தெய்வீக சடங்கு பாரம்பரியமாக, இந்த நடன நிகழ்ச்சியிலிருந்து படயணி நாட்டுப்புறக் கலையாக உருவெடுத்தது.
# படயணி

## வடிவமைப்பும் செயல்திறனும்

படயணி இந்தியாவின் கேரளாவில் மிகவும் பிரபலமாக உள்ளது. இது ஒரு வழிமுறையாக, காளி தெய்வத்தை வணங்க பயன்படுகிறது. தாருகாசுரனைக் கொன்ற பிறகு, தெய்வம் மிகவும் கோபமாக இருந்ததாகவும், இறைவன் சிவனின் ஊழியர்களான பூதகணங்கள், அவரது கோபத்தைக் குறைக்க அவர் முன் நடனமாடியதாகவும் இல்லையென்றால் அவருடைய கோபம் உலகம் முழுவதையும் அழிக்கும் என்று கதைகள் கூறுகின்றன. இந்த சம்பவத்தின் நினைவாக, பங்கேற்பாளர்கள் ஒன்று முதல் நூற்றுக்கணக்கானவற்றைப் பயன்படுத்தி பாக்கு மரத்தின் கடைசலால் செய்யப்பட்ட முகமூடிகளை (கோலம்) அணிவார்கள். கோலம் தயாரிக்கப் பயன்படுத்தப்படும் வண்ணங்கள் முற்றிலும் இயற்கையானவை. அவை பச்சை நிறம், கரி (கார்பன்), மஞ்சள்பொடி, செந்தூரம் போன்றவை.  
படயணியின் ஒரு முக்கிய ஈர்ப்பு அதனுடன் தொடர்புடைய பாடலாகும். பாரம்பரியமாக பாடலை இணைக்க ஒரு வகை தப்பு ருவி மட்டுமே பயன்படுத்தப்படுகிறது. பாடல்கள் எளிமையான மலையாள மொழியில் உள்ளன. இவை பல்லாண்டுகளாக முன்னோர்களிடமிருந்து பெறப்பட்டு வந்துள்ளன.  
தப்பு (தப்பு சூடக்கல்) என்ற இசைக் கருவியை வெப்பப்படுத்துவதன் மூலம் கலை வடிவம் தொடங்குகிறது. கருவி நெருப்பை நோக்கி காட்டப்படுகிறது . கருவி சீர் செய்யப்படுகிறது. அதன் பிறகு, கலை வடிவம் தொடங்குகிறது. மதன், மருதா, யக்சி, பக்சி, காலன் கோலம், பைரவி கோலம் என பல்வேறு வகையான நடனங்கள் வெவ்வேறு பெயர்களைக் கொண்டுள்ளன.  
மருதா சிறியவர்களால் நாடகம் போன்று நடத்தப்படுகிறது. பாடல்களுடன் சேர்ந்து வேடிக்கை பார்க்க அவர்கள் நடனமாடுகிறார்கள். கோலம் ஆண்களாலும், குழந்தைகளாலும் செய்யப்படுகிறது.  
படயணியில் காலன் கோலம் என்பது ஒரு முக்கிய ஈர்ப்பாகும். இது சிவனிடம் தனது உயிரை திருப்பித்தரக் கெஞ்சும் மார்க்கண்டேயன் என்ற சிறுவனைப் பற்றியது. அச்சிறுவனின் 16ஆவது பிறந்தநாளில் மரண காலம் வருகிறது. அந்த நேரத்தில் மரணத்தின் கடவுளான காலன் வருகிறார், அவர் மார்க்கண்டேயன் என்ற சிறுவனின் உயிரை எடுக்க முயற்சிக்கிறார்.  
தெய்வத்தை வணங்குவதற்கான நடனம் பைரவி கோலம் என்பதாகும். இது மிகப்பெரிய கோலம். இது பாக்கு மரத்தின் பல கடைசல்களைப் பயன்படுத்தி முகமூடியாக அணியப்படுகிறது. கோலம் அதன் அதிக எடை காரணமாக ஒன்றுக்கு மேற்பட்ட நபர்களால் தலைமை தாங்குகிறது.  
கோலம் துள்ளல் முடிந்ததும், படயணி பண்டிகையின் முடிவான பூப்பாதா என்ற சடங்கு நடக்கும். அதன் பிறகு, வண்ணங்களின் நாட்கள் முடிந்துவிடும், வண்ணமயமான நினைவுகள் மட்டுமே மனதில் இருக்கும்.
# படயணி

## படயணி கிராமம்

2007 ஆம் ஆண்டில், நடன வடிவத்தை மேம்படுத்துவதற்காக ஒரு படயணி கிராமத்தை உருவாக்க கவிஞர் கடம்மனிட்டா இராமகிருட்டிணன் முன்மொழிவை செயல்படுத்த திட்டங்கள் முன்வைக்கப்பட்டன. 2009 ஆம் ஆண்டு நிலவரப்படி, இதுபோன்ற முதல் கிராமம் கவிஞரின் சொந்த ஊரான கடம்மனிட்டாவில் ரூ. 1.9 கோடி செலவில் அமைக்கத் திட்டமிடப்பட்டது. படயணியின் முக்கிய பிரதிநிதி பேராசிரியர் கடம்மனிட்ட வாசுதேவன் பிள்ளை என்பவராகும். கடம்மனிட்டா இராமகிருட்டிணனுடனான அவரது தொடர்பும் அறிமுகமும் பல இலக்கிய பங்களிப்புகளுக்கு வழிவகுத்தது. இவரது இலக்கியப் படைப்பான "படயணியுடெ பல கோலங்கள்", "படயணி" ஆகியவை கேரள நாட்டுப்புறவியல் பற்றிய அதிகாரப்பூர்வ படைப்பாகும்.
# மக்கள் நல்வாழ்வு மற்றும் குடும்பநலத்துறை, தமிழ்நாடு

**மக்கள் நல்வாழ்வு மற்றும் குடும்பநலத்துறை** என்பது தமிழ்நாடு மாநில அரசின் துறைகளில் ஒன்றாகும். மக்கள் நல்வாழ்வு என்பது ஒரு சமுதாயத்தின் அனைத்து வளர்ச்சியிலும் முக்கியப் பங்கு வகிக்கிறது. ஒரு நாட்டின் ஒட்டு மொத்த பொருளாதார வளர்ச்சிக்கு ஆரோக்கியமான மக்களால் மட்டுமே ஆக்கபூர்வமான பங்கினை அளிக்க இயலும். பல்வேறு முக்கிய சுகாதார குறியீடுகளில் இந்தியாவில் உள்ள பல மாநிலங்களில் தமிழ்நாடு முன்னிலை வகிக்கிறது. நல்ல பொது சுகாதாரத்தை பராமரிப்பதில் அதிலும் குறிப்பாக பெண்கள் மற்றும் குழந்தைகள் நலம் பராமரிப்பதில் மற்ற மாநிலங்களை விட, தமிழ்நாடு மாநிலம் முன்மாதிரி மாநிலமாக விரைந்து முன்னேறி வருகிறது.
# மக்கள் நல்வாழ்வு மற்றும் குடும்பநலத்துறை, தமிழ்நாடு

## துறை செயல்பாடுகள்

தமிழ்நாட்டு மக்களின் உடல்நலம் காக்கும் பொருட்டு மக்கள் நல்வாழ்வு மற்றும் குடும்ப நலத்துறை ஏராளமான திட்டங்கள் மற்றும் செயல்பாடுகளை கொண்டுள்ளது மற்ற உலக நாடுகளுக்கு இணையான சுகாதாரத்துறை முன்னேற்றம் அடையவேண்டும் என்பதே இந்தத் துறையின் இந்தத் துறையின் குறிக்கோளாகும். **மேன்மையான மருத்துவக்கல்வி** அதன்மூலம் **உன்னதமான நவீன உயர்தர மருத்துவ சிகிச்சை** என்ற இரு முக்கியமான கொள்கைகளுடன் இந்த துறை இயங்கி வருகிறது.
# மக்கள் நல்வாழ்வு மற்றும் குடும்பநலத்துறை, தமிழ்நாடு

## துறை செயல்பாடுகள்

### மேன்மையான மருத்துவக்கல்வி

தகுதி வாய்ந்த மருத்துவர்களால் தமிழ் மாநிலத்தின் சுகாதாரம் மற்றும் மருத்துவம் முன்னேற்றம் அடையவேண்டும் என்பதே இந்த கொள்கையின் அடிப்படையாகும். இதன்படி தமிழகத்தில் 17 மாவட்டங்களில் 19 க்கும் மேற்பட்ட அரசு மற்றும் தனியார் மருத்துவக்கல்லூரிகள் இயங்கி வருகிறது. இதன் மூலம் வருடத்திற்கு சுமார் 1500 க்கும் மேற்பட்ட மேற்பட்ட மருத்துவர்கள் உருவாகி வருகின்றனர். இத்தகைய மருத்துவக் கல்லூரிகளில் மருத்துவ உட்கட்டமைப்புகள், நவீன மருத்துவ உபகரணங்கள், நவீன மருத்துவ முறைகள் கற்பிக்கப்பட்டு பயன்படுத்தப்பட்டுதன் மூலம் தகுதி வாய்ந்த மருத்துவர்களை உருவாக்குவதே இந்த துறையின் நோக்கமாகும்.
# மக்கள் நல்வாழ்வு மற்றும் குடும்பநலத்துறை, தமிழ்நாடு

## துறை செயல்பாடுகள்

### உன்னதமான நவீன உயர்தர மருத்துவ சிகிச்சை

மேற்குறிப்பிட்ட 17 மருத்துவக் கல்லூரிகளிலும் மருத்துவமனைகள் அமைக்கப்பட்டுள்ளன. இவை போக 15 மாவட்டங்களில் உள்ள மாவட்ட தலைமை மருத்துவமனைகள் 16 உள்ளன. இவை அனைத்திலும் நவீன உபகரணங்கள் மற்றும் மருத்துவ சிகிச்சைகள் மூலம் லட்சக்கணக்கான நோயாளிகள் பயனடைந்து வருகின்றனர்.
# மக்கள் நல்வாழ்வு மற்றும் குடும்பநலத்துறை, தமிழ்நாடு

## துறை செயல்பாடுகள்

### பல்நோக்கு உயர் சிறப்பு மருத்துவமனை

அதிக உயிரிழப்புக்கு காரணங்களான நீரிழிவு நோய், இதய நோய், உயர் இரத்த அழுத்தம் மற்றும் புற்றுநோய் போன்ற பல்வேறு கடுமையான நோய்களால் பாதிக்கப்படும் ஏழை மக்கள் பயன்பெறும் வகையில் அந்த நோய்களுக்கான அனைத்து சிகிச்சைகளும் ஒரே இடத்தில் கிடைக்கும் வகையில் சென்னை ஓமந்தூரார் தோட்டத்தில் உள்ள பல்நோக்கு உயர் சிறப்பு மருத்துவமனை அமைக்கப்பட்டுள்ளது. இந்த மருத்துவமனையில் 9 உயர் மருத்துவ சிகிச்சை பிரிவுகளும் 400 படுக்கை வசதியும் கொண்டதாக அமைக்கப்பட்டு உள்ளது.
# மக்கள் நல்வாழ்வு மற்றும் குடும்பநலத்துறை, தமிழ்நாடு

## துறை செயல்பாடுகள்

### மருத்துவக் காப்பீடு

தமிழ்நாடு முழுவதும் பல்வேறு தலைமை மலைகள் , மருந்தகங்கள், ஆரம்ப சுகாதார நிலையங்கள், இரண்டாம் நிலை மருத்துவமனைகள் என பல்வேறு முறைகளில் நோய் கட்டுப்பாட்டு முறைகள் மற்றும் நோய் சிகிச்சை முறைகள் அளிக்கப்பட்டாலும் அதனோடு மருத்துவ செலவுகளை ஏழை எளிய மக்கள் எளிதாக கைக்கொள்ளும் வகையில் தமிழ்நாடு அரசு மற்றும் தனியார் பங்களிப்போடு மருத்துவ காப்பீடு திட்டமும் செயல்பட்டு வருகிறது.  
இவை போக குருதி வங்கி, அறுவை சிகிச்சை , மகப்பேறு மற்றும் மகளிர் நலம், கண், காது, மூக்கு மற்றும் தொண்டை , பால்வினை நோயியல், எலும்பு முறிவு, மயக்கவியல், குழந்தை நலம், பல் மருத்துவம், மனநல மருத்துவம், அவசரகால ஊர்தி சேவை, ஆய்வுக்கூட சேவை, தொழு நோய், காசநோய், நீரிழிவு நோய், இதய நோய் மற்றும் தொற்றா நோய் போன்ற சிறப்பு மருத்துவ திட்டங்கள் இந்த **மக்கள் நல்வாழ்வு மற்றும் குடும்ப துறை** மூலம் முன்னெடுக்கப்பட்டு வருகிறது. தொழுநோய் மற்றும் காசநோய் போன்ற தொற்று நோய்களை ஒழிப்பதில் தமிழகம் குறிப்பிடத்தக்க வெற்றி பெற்றுள்ளது. போலியோ ஒழிப்பில் தமிழகம் முன்னோடியாக இருக்கிறது. கடந்த 8 வருடங்களில் எச்.ஐ.வி / எய்ட்ஸ் நோய் ஒழிப்பிலும் சிறப்பான முன்னேற்றம் கண்டுள்ளது. இவையாவும் இத்துறையின் சீரிய முயற்சியால் நடந்தவையாகும்.
# மக்கள் நல்வாழ்வு மற்றும் குடும்பநலத்துறை, தமிழ்நாடு

## சார்பு துறைகள்

| பெயர் | இணையதளம் |  |
| --- | --- | --- |
| தேசிய ஊரக சுகாதார இயக்கம், தமிழ்நாடு | http://www.nrhmtn.gov.in/ |  |
| தமிழ்நாடு சுகாதாரத் திட்டம்(TNHSP) | http://www.tnhsp.org/ |  |
| மருத்துவ கல்வி இயக்ககம் - தமிழ்நாடு அரசு மருத்துவ கல்லூரிகளின் கல்லூரிகளின் அட்டவணை | http://www.tnhealth.org/dme/medicaleducation.php |  |
| மருத்துவம் மற்றும் ஊரக நலப்பணிகள் | http://www.tnhealth.org/dms/mrhs.php |  |
| பொது சுகாதாரம் மற்றும் நோய் தடுப்பு இயக்ககம் | http://www.tnhealth.org/dph/dphpm.php |  |
| இந்திய மருத்துவம் மற்றும் ஓமியோபதி துறை | http://www.tnhealth.org/imh/im.htm |  |
| குடும்ப நலத்துறை | http://www.tnhealth.org/dfw/dfw.php |  |
| தமிழ்நாடு மருந்து கட்டுப்பாட்டு துறை துறை | https://web.archive.org/web/20121014124408/http://www.tnhealth.org/drugcontrol/ |  |
| தமிழ்நாடு அரசு சுகாதார போக்குவரத்து துறை | https://web.archive.org/web/20121022142933/http://www.tnhealth.org/tshtd.htm |  |
| தமிழ்நாடு அரசு எய்ட்ஸ் கட்டுப்பாட்டு மையம் | http://www.tnhealth.org/tsaids.htm |  |
| தமிழ்நாடு பார்வைக்குறைபாடு கட்டுப்பாட்டு திட்டம் | http://www.tnhealth.org/tsbcs.htm |  |
| DANIDA சுகாதாரத் திட்டம் | https://web.archive.org/web/20121022145554/http://www.tnhealth.org/danida.htm |  |
| உணவு பாதுகாப்பு மற்றும் மருந்து நிர்வாகத்துறை | https://web.archive.org/web/20121009133136/http://www.tnhealth.org/FoodSafety.htm |  |
| தமிழ்நாடு மருத்துவ சேவைகள் பணியாளர் தேர்வு வாரியம் | http://www.mrb.tn.gov.in/ |  |
| தமிழ்நாடு உறுப்பு தான வாரியம் | https://www.tnos.org/default.aspx |  |
| தமிழ்நாடு உறுப்புமாற்று சிகிச்சை ஆணையம் | http://www.dmrhs.org/tnos/ | } |  
இவ்வாறாக 17 சார்பு திட்டங்கள் இந்த துறையால் நிர்வகிக்கப்பட்டு வருகிறது. இதன் மூலம் ஏராளமான தமிழ்நாடு மக்கள் பயனடைந்து வருகின்றனர். இந்தத் திட்டங்கள் ஒவ்வொன்றும் மத்திய அரசு, மாநில அரசு, பொதுத்துறை நிறுவனங்கள், சர்வதேச சுகாதார நிறுவனங்கள் மற்றும் தனியார் நிறுவனங்கள் ஆகியவற்றின் பங்களிப்புடன் நடைபெற்று வருகிறது.
# மக்கள் நல்வாழ்வு மற்றும் குடும்பநலத்துறை, தமிழ்நாடு

## பொறுப்பேற்றுக்கொண்ட நிறுவனங்கள்

| பெயர் | இணையதளம் |  |
| --- | --- | --- |
| தமிழ்நாடு மருத்துவப் பணிகள் கழகம் (TNMSC) | http://www.tnmsc.com/ | } |
# மக்கள் நல்வாழ்வு மற்றும் குடும்பநலத்துறை, தமிழ்நாடு

## தற்போதைய துறை அமைச்சர்

**மக்கள் நல்வாழ்வு மற்றும் குடும்பநலத்துறை அமைச்சர்கள்**  
| பெயர் | பதவிக்காலம் |  |
| --- | --- | --- |
| ஏ.பி.ஷெட்டி | 13 ஏப்ரல் 1954 | 13 ஏப்ரல் 1957 |
| ஜோதி வெங்கடாசலம் | 1962 | 1963 |
| சாதிக்பாட்சா | 6 மார்ச் 1967 | 10 பிப்ரவரி 1969 |
| இரா. நெடுஞ்செழியன் | 10 பிப்ரவரி 1969 | 4 ஜனவரி 1971 |
| க. அன்பழகன் | 15 மார்ச் 1971 | 31 ஜனவரி 1976 |
| எச். வி. அண்டே | 1977 | 1987 |
| க. பொன்முடி | 27 ஜனவரி 1989 | 30 ஜனவரி 1991 |
| எஸ். முத்துசாமி | 24 ஜூன் 1991 | 13 மே 1996 |
| ஆற்காடு வீராசாமி | 13 மே 1996 | 13 மே 2001 |
| எஸ். செம்மலை | 22 மே 2001 | 2 ஜூன் 2003 |
| என். தளவாய் சுந்தரம் | 3 ஜூன் 2003 | 12 மே 2006 |
| எம். ஆர். கே. பன்னீர்செல்வம் | 13 மே 2006 | 15 மே 2011 |
| வி. எஸ். விஐய் | 16 மே 2011 | 27 பிப்ரவரி 2013 |
| கே. சி. வீரமணி | 28 பிப்ரவரி 2013 | 31 அக்டோபர் 2013 |
| சி. விஜயபாஸ்கர் | 1 நவம்பர் 2013 | 6 மே 2021 |
| மா. சுப்பிரமணியம் | 7 மே 2021 | பதவியில் |
# பு. பாஸ்கரன்

**பு. பாஸ்கரன்** (ஆங்கிலம்: P. Bhaskaran) (21 ஏப்ரல் 1924 - 25 பிப்ரவரி 2007) புல்லூற்றுப்பாடத்து பாஸ்கரன் என்கிற இவர் ஒரு மலையாளக் கவிஞரும், பாடலாசிரியரும், மலையாளத் திரைப்பட இசையமைப்பாளரும், திரைப்பட தயாரிப்பாளருமாவார். இவர் சுமார் 250 படங்களுக்கு 3000க்கும் மேற்பட்ட பாடல்களை எழுதியுள்ளார். இவர் 44 மலையாளத் திரைப்படங்களையும் 3 ஆவணப்படங்களையும் இயக்கியுள்ளார். 6 திரைப்படங்களைத் தயாரித்துள்ளார். பல திரைப்படங்களில் நடித்துள்ளார். மலையாளத் திரைப்படங்களுக்கு இவர் செய்த ஒட்டுமொத்த பங்களிப்பிற்காக, இவருக்கு கேரள அரசு ஜே.சி. டேனியல் விருது வழங்கியது.  
திரையுலகில் சுறுசுறுப்பாக பணியாற்றுவதற்கு முன்பு பத்திரிகையாளராகவும் அகில இந்திய வானொலி ஊழியராகவும் இருந்துள்ளார். இவர் தனது பாடல்களிலும் கவிதைகளிலும் மொழியை எளிமையாகப் பயன்படுத்துவதில் நன்கு அறியப்பட்டவர்.
# பு. பாஸ்கரன்

## ஆரம்ப கால வாழ்க்கை

பு. பாஸ்கரன் 1924 ஏப்ரல் 21 அன்று திருச்சூர் மாவட்டத்தின் கொடுங்கல்லூரில் பிறந்தார். இவரது தந்தை நந்திலத்து பத்மநாப மேனன் ஒரு கவிஞரரும், வழக்கறிஞரும், பத்திரிகையாளரும், இந்திய சுதந்திர ஆர்வலருமாவார் . இவரது தாயார் புல்லூற்றுப்பாடத்து அம்மாளு அம்மா என்பவாராவார். பாஸ்கரன் தனது பெற்றோர்களின் ஒன்பது பிள்ளைகளில் ஆறாவது பிள்ளையாவார். ஐந்தாம் வகுப்பில் படிக்கும் போது இவரது தந்தை இறந்தார். ஏழாம் வகுப்பில் படிக்கும் போது கவிதை எழுதத் தொடங்கினார். எர்ணாகுளம் மகாராஜாவின் கல்லூரியில் படித்தார். இவர் ஒரு உள்ளூர் பத்திரிகையில் கவிதை எழுதினார். ஆகஸ்ட் போராட்டத்தில் பங்கேற்றதற்காக, இவருக்கு 6 மாத சிறைத்தண்டனையும் விதிக்கப்பட்டது. விடுதலையான பிறகு, கோழிக்கோடு சென்று *தேசாபிமானி வார இதழில்* சேர்ந்தார்.
# பு. பாஸ்கரன்

## வாழ்க்கை

பு. பாஸ்கரன் கம்யூனிச மேடை கலைஞர்களுக்கு பாடல்களை எழுதத் தொடங்கினார். இவரது பாடல்கள் (அப்போதைய) திருவிதாங்கூர் மாநிலத்தில் தடை செய்யப்பட்டன. இவரது முதல் கவிதைத் தொகுப்பு *வில்லாளி* என்ற தலைப்பில் வெளியிடப்பட்டது . *புன்னப்பாறா-வயலார்* கம்யூனிஸ்ட் கிளர்ச்சியின் போது, இவர் இரவி என்ற புனைப் பெயரில் வயலார் கர்ஜிக்குன்னு (வயலார் கர்ஜனை செய்கிறார்) என்ற பாடலை எழுதினார். "உயரம் ஞான் நடக்கே ..." பிறகு வரவிருக்கும் நாட்களில் புகழ்பெற்று அந்தஸ்துக்கு உயர்ந்தது. அந்த சமயத்தில் பாடல் தடைசெய்யப்பட்டது . திவான் சி.பி. ராமசாமி ஐயரின் உத்தரவின்படி இவர் (அப்போதைய) திருவிதாங்கூர் மாநிலத்திலிருந்து வெளியேற்றப்பட்டார்.  
பின்னர் *ஜெயகேரளத்தின்* ஆசிரியர் குழுவில் சேர சென்னை *சென்றார்* . இவர் அனைத்திந்திய வானொலி நிலையத்திற்கு பாடல்களை எழுது வந்தார். அது கோழிக்கோடு அனைத்திந்திய வானொலி நிலையத்தில் வேலை பெற உதவியது. 1950களில், இவர் திரைத்துறையுடன் தொடர்பு கொண்டார். வானொலி நிலையத்தில் தனது வேலையை விட்டுவிட்டு முழுநேர திரைப்பட வாழ்க்கையைத் தொடங்க மீண்டும் சென்னை சென்றார். மலையாள தொலைக்காட்சி ஒளிபரப்பு அலைவரிசையான ஏசியாநெட்டின் கருப் பாடலான *சியாமா சுந்தரா என்று தொடங்கும்* பாடல் இவரால் எழுதப்பட்டது.
# பு. பாஸ்கரன்

## திரைப்பட வாழ்க்கை

பாடலாசிரியராக பு. பாஸ்கரன் அறிமுகமானது ஒரு தமிழ்ப் படத்திற்காக . *அபூர்வ சகோதரர்கள்* (1949) என்ற திரைப்படத்தில் பல மொழி பாடலுக்காக மலையாள வரிகளை எழுதினார். இவர் எழுதிய முதல் மலையாளத் திரைப்பட பாடல் *சந்திரிகா* (1950) படத்திற்கு "மாதுமுறி ..." என்ற பாடலாகும் . இவர் இயக்குநர் பி வேணுவுடன் பணியாற்றி *விருதன் சங்கு* (1968), *விருந்துகாரி* (1969), *அறியப்படாத ரகசியம்* (1981) போன்ற படங்களில் பணியாற்றினார். இவர்கள் கூட்டணியில் சில பசுமையான பாடல்கள் உருவாகின.  
1954 ஆம் ஆண்டில், பாஸ்கரன், ராமு காரியத்து என்பவருடன் இணைந்து நீலக்குயில் படத்தை இயக்கியுள்ளார். இந்த படம் மலையாள சினிமாவில் சமூக யதார்த்தத்தை வெளிப்படுத்துவதாகக் கருதப்படுகிறது. இது குடியரசுத்தலைவரின் வெள்ளிப் பதக்கத்தைப் பெற்றது. இது ஒரு மலையாள படத்திற்கான முதல் தேசிய அங்கீகாரமாகும். இரண்டு ஆண்டுகளுக்குப் பிறகு, தனது முதல் தனிப்படைப்பான இரரிச்சன் என்ன பௌரன் என்ற தலைப்பில் இயக்கினார். இது திரையரங்க வசூலில் தோல்வியடைந்தது. இவரது படங்களான ஆத்யகிரணங்கள் (1964), இருட்டின்றெ ஆத்மாவு (1969), துறக்காத்தா வாதில் (1971) ஆகியவை பல்வேறு பிரிவுகளுக்கான தேசிய திரைப்பட விருதுகளை வென்றன. இவர் நீலக்குயில் உட்பட பல படங்களிலும் நடித்துள்ளார். ஜோதிடத்தில் ஆழ்ந்த நம்பிக்கை கொண்ட கண்டிப்பான குடும்பத் தலைவராக மனோரதம் (1978) என்ற திரைப்படத்தில் தோன்றினார். விருது பெற்ற வள்ளத்தோள் உட்பட பல ஆவணப்படங்களையும் இயக்கியுள்ளார்.
# பு. பாஸ்கரன்

## இறப்பு

பாஸ்கரன் தனது வாழ்நாளின் இறுதியில் அல்சைமர் நோயால் அவதிப்பட்டார். இவருடன் பணிபுரிந்த எவரையும் அடையாளம் காண முடியவில்லை. இரண்டு குறிப்பிடத்தக்க அனுபவங்கள் இசை இயக்குநர் எம்.கே. அர்ஜுனன், இவரின் முதல் திரைப்படப் பாடல்கள் இவரால் எழுதப்பட்டவை. இவர் எழுதிய பெரும்பாலான பாடல்களைப் பாடிய பாடகர் எஸ்.ஜானகி ( கே.ஜே. யேசுதாஸுடன் ). இவர் கடைசியாக பாடல் எழுதியது 2003 இல் வெளியான 'சௌதாமினி'. இவர் 2007 பிப்ரவரி 25 அன்று திருவனந்தபுரத்தில் தனது 83 வயதில் இறந்தார். இவர் தைக்காட்டு சாந்திகவாடம் என்ற இடத்தில் முழு மாநில மரியாதைகளுடன் தகனம் செய்யப்பட்டார். இவருக்கு இந்திரா என்ற மனைவியும் நான்கு பிள்ளைகளும் உள்ளனர்.
# பு. பாஸ்கரன்

## விருதுகள்

; கேரள சாகித்ய அகாடமி விருது  
; தேசிய திரைப்பட விருதுகள்  
- 1954 - மலையாளத்தில் சிறந்த திரைப்படத்திற்கான குடியரசுத்தலைவரின் வெள்ளிப் பதக்கம் - நீலக்குயில்
- 1958 - மலையாளத்தில் சிறந்த திரைப்படத்திற்கான தகுதிச் சான்றிதழ் - *நாயர் பிடிச்ச புலிவால்*
# ஒரு பெண்ணின் இதயம்

**ஒரு பெண்ணின் இதயம்** (*The Heart of a Woman*, **தி ஹார்ட் ஒஃப் ஏ வுமன்**) என்பது மாயா ஏஞ்சலோ என்ற அமெரிக்கப் பெண் எழுத்தாளரின் சுயசரிதைப் புத்தகம். இந்நூல் 1981 ஆம் ஆண்டு வெளிவந்தது. மாயா எழுதிய ஏழு சுயசரிதை தொகுப்புகளில் இந்தப் புத்தகம் நான்காவது புத்தகமாக வெளியிடப்பட்டது. 1957 ஆம் ஆண்டு முதல் 1962 ஆம் ஆண்டு வரையில் மாயா அவர்களின் வாழ்வில் நடைபெற்ற பல்வேறு சம்பவங்களின் தொகுப்பு தான் *ஒரு பெண்ணின் இதயம்*. இதில் அந்த கால கட்டத்தில் தான் பிரயாணம் செயத நாடுகள், நகரங்கள் அதாவது கலிபோர்னியா, நியுயார்க் நகரம், கெய்ரோ மற்றும் சீனா ஆகியவை பற்றியும், தனது பதின்பருவ வயதுடைய மகனின் வளர்ப்புப் பற்றியும், குடிசார் ஊரிமைக்கான இயக்கத்தில் தனது பங்களிப்பைப் பற்றியும் மற்றும் அந்தச் சமயத்தில் தென்னாபிரிக்காவின் இனவொதுக்கல் எதிர்பாளர்களில் ஒருவரின் மேல் தான் கொண்ட காதலைப் பற்றியும் இந்தத் தொகுப்பில் எழுதியுள்ளார். ஆனால் இந்தப் புத்தகத்தின் மையக்கரு என்றால் அது தாய்மைப் பற்றிய கருத்துக்கள் தான் ஏனெனில் பெரும்பான்மையாக தனது மகனின் வளர்ப்பைப் பற்றியே எழுதியிருப்பார். இந்தத் தொகுப்பில் தனது மகன் கல்லூரியில் சேர்வதாகவும் மேலும் தான் ஒரு புதிய சுதந்திரத்தை முன்னோக்கிக் கொண்டருப்பதாகவும் முடித்திருப்பார்.  
இந்தப் புத்தகம் ஓப்ரா வின்ஃப்ரே அவர்கள் 1997 ஆம் ஆண்டில் தேர்வு செய்த புத்தகப் பட்டியலில் இடம்பெற்றிருந்தது. பெரும்பான்மையான விமர்ச்சகர்கள் மாயாவின் முதல் புத்தகமான *கூண்டுப்பறவை பாடுவது ஏன் என்பது எனக்குத் தெரியும்* என்பதான் சிறந்த புத்தகம் என்கின்றனர்.  
மேரி ஜான் லூப்டன் என்ற விமர்சகர் மாயாவின் எழுத்துக்களைப் பற்றி இப்படிச் சொன்னார்"அமெரிக்கச் சுயசரிதைகளில் மீறமுடியாத ஒரு கதை அமைப்பு" என்றார். ஆப்பிரிக்க அமெரிக்க இலக்கியவாதியும் விமர்சகரும் மான லைமேன் பி. ஹேஜன் என்பவர் மாயாவின் எழுத்தைப் பற்றி இவ்வாறு "உயிர்வாழ்பவரின் ஒரு விசுவாசமான சுயசரிதை, சுய உண்ர்வு மற்றும் தொடர்ச்சியான கற்றல்" கூறுகிறார். ஒரு பெண்ணின் கதை சுயசரிதையின் மைய மாந்தரை முழு ஆளுமை நிலைக்கு உயர்த்துகிறது. இந்தப் புத்தகம் மாயா ஏஞ்சலோவை பின்தொடர்ந்து அவர் பயணம் செய்த நாடுகளான அமெரிக்கா மற்றும் ஆப்பிரிக்கா அவரோடு சேர்ந்துப் பயணிக்கிறது ஆனால் அவர் முக்கியமாக இதை குறிப்பிடுகிறார் "தனது சுய வாழ்க்கை மற்றும் உணர்வுகுளுக்கான பயணம்" என்று விவறிக்கிறார்.
# ஒரு பெண்ணின் இதயம்

### பின்னணி

ஒரு பெண்ணின் இதயம் 1981 ஆம் ஆண்டு வெளிவந்தது. இது மாயாவின் நான்காவது சுயசரிதை தொகுப்பாகும். இதற்கு முன்பு வெளிவந்த மூன்று சுயசரிதை தொகுப்புகள் மற்றும் மூன்று கவிதைத் தொகுப்புகளின் மூலம் 1981 ஆண்டுளில் புகழ்பெற்றிருந்தார். 1978 ஆம் ஆண்டில் வெளிவந்த *இன்னும் நான் உயர்கிறேன்* என்ற தனது மூன்றாவது கவிதைத் தொகுப்பின் மூலம் தான் ஒரு எழுத்தாளர் என்பதனை உறுதிச் செய்து கொண்டார். 1971 ஆம் ஆண்டில் வெளிவந்த என்க்கு *ஒரு குளிர்பான்ம் கொடுங்கள்* என்ற மாயாவின் முதல் கவிதை தொகுப்பு சிறந்த கவிதைக்கான புலிட்சர் பரிசிற்குப் பரிந்துரைக்கப்பட்டது  
=
# பியரி சந்த் மித்ரா

**பியரி சந்த் மித்ரா** **(Peary Chand Mitra)** ( ஜூலை 22, 1814 - நவம்பர் 23, 1883) ஒரு இந்திய எழுத்தாளர், பத்திரிகையாளர், கலாச்சார ஆர்வலர் மற்றும் தொழில்முனைவோர் ஆவார். இவரது புனைப் பெயர் தேக்சந்த் தாக்கூர் ஆகும். அவர் ஹென்றி டெரோசியோவின் இளம் வங்கக் குழுவில் உறுப்பினராக இருந்தார். அவர் எளிய வங்காள உரைநடை அறிமுகப்படுத்தப்பட்டதன் மூலம், வங்காள மறுமலர்ச்சியில் முன்னணி பங்கு வகித்தார். இவரது *அலேலர் கரேர் துலால்* வங்காள மொழி நாவலுக்கு பங்கிம் சந்திர சாட்டர்ஜி மற்றும் பலர் எடுத்த பாரம்பரியத்திற்கு முன்னோடியாக விளங்கினார்.  மித்ரா 1883 நவம்பர் 23 அன்று கொல்கத்தாவில் காலமானார்.
# பியரி சந்த் மித்ரா

## ஆரம்ப கால வாழ்க்கை

மித்ரா 1814 ஜூலை 22 அன்று கொல்கத்தாவில் பிறந்தார். அவரது தந்தை, ராம்நாராயண் மித்ரா, ஆரம்பகால வாழ்க்கையில் ஹூக்லி மாவட்டத்தின் பானிசேலாவிலிருந்து கொல்கத்தாவுக்கு குடிபெயர்ந்தார். மற்றும் ஐரோப்பிய வணிகர்களுக்கும் அதிகாரிகளுக்கும் பனியர்களாக தனது செல்வத்தை சம்பாதித்தார். அன்றைய வழக்கப்படி, அவர் இளம் வயதிலேயே பாரசீக மொழியைக் கற்கத் தொடங்கினார். மேலும் 1827 ஆம் ஆண்டில் இந்து கல்லூரியில் சேர்ந்தார். அங்கு அவர் ஆங்கிலம் கற்கத் தொடங்கினார். ஒரு மாணவராக இருந்தபோது, அவர் கற்றுக்கொண்டதை தனது வட்டாரத்தில் மற்றவர்களுக்கு கற்பிக்க தனது சொந்த வீட்டில் ஒரு பள்ளியைத் தொடங்கினார். சில சமயங்களில் அவரது நண்பர்களான ரசிக் கிருஷ்ணா மல்லிக், ராதநாத் சிக்தார் மற்றும் சிப் சந்திர தேப் ஆகியோர் அவருடன் சேர்ந்து அவரது முயற்சிகளை அதிகரித்தனர். டேவிட் ஹரே மற்றும் டெரோசியோவும் அவருக்கு உதவினார்கள்.
# பியரி சந்த் மித்ரா

## தொழில்

மித்ரா 1836 இல் கொல்கத்தா பொது நூலகத்தில் துணை நூலகராக சேர்ந்தார். *எஸ்ப்ளேனேடில் ஸ்ட்ராங்* என்ற ஆங்கிலேயரின் இல்லத்தில் அதே ஆண்டு நூலகம் நிறுவப்பட்டது. இது பின்னர் *ஃபோர்ட் வில்லியம்* கல்லூரிக்கு மாற்றப்பட்டது, சார்லஸ் மெட்கால்பின் நினைவாக மரியாதை செலுத்துவதற்காக மெட்காஃப் ஹால் கட்டப்பட்டபோது, நூலகம் 1844 இல் மண்டபத்திற்கு மாற்றப்பட்டது. அங்கு, மித்ரா விரைவாக ஏணியில் ஏறி புத்தகங்களை எடுத்துத் தரும் நூலகர், செயலாளர் மற்றும் இறுதியாக நூலகத்தின் மேற்பார்வையாளர், போன்ற பதவிகளை ஓய்வு பெறும் வரை அவர் வகித்தார்.  
அவர் தனது ஒவ்வொரு நாளையும், பல்வேறு சமூக நல நடவடிக்கைகளுடன் தொடர்பு கொண்டிருந்தார். அவர் கொல்கத்தா பல்கலைக்கழக செனட், விலங்குகள் மீதான கொடுமையைத் தடுக்கும் சமூகம் மற்றும் பெத்துன் சமூகம் ஆகியவற்றில் உறுப்பினராக இருந்தார். அவர் பிரித்தானிய இந்திய சமூகத்தின் (பின்னர் சங்கம்) செயலாளராக இருந்தார். மேலும், அவர் சமாதான நீதிபதியாகவும் இருந்தார் .  
நாட்டின் விவசாய வளர்ச்சியில் அவருக்கு ஆர்வம் இருந்தது. நிரந்தர தீர்வு, *தி ஜெமிந்தர் மற்றும் ரியோட்ஸ்* பற்றிய அவரது விமர்சனம் ஒரு பரபரப்பை உருவாக்கியது. வேளாண் சங்கத்தில் உறுப்பினராக இருந்தபோது, விவசாயம் குறித்த புத்தகங்களை ஆங்கிலத்திலிருந்து வங்காளத்திற்கு மொழிபெயர்ப்பதற்கான ஒரு அமைப்பைத் தொடங்கினார். 1881 ஆம் ஆண்டில், மேடம் பிளேவட்ஸ்கி மற்றும் கர்னல் ஓல்காட் ஆகியோர் இந்தியாவுக்குச் சென்றபோது, அவர் பிரம்மஞான சபையுடன் தொடர்பு கொண்டார்.
# பியரி சந்த் மித்ரா

## பத்திரிகை மற்றும் இலக்கியப் பணி

மித்ரா குறிப்பாக பத்திரிகை மற்றும் வங்காள இலக்கிய வளர்ச்சியில் தனது பங்களிப்புக்காக அறியப்படுகிறார். இங்கிலீசுமேன், *இந்தியன் ஃபீல்ட்*, *இந்து பேட்ரியாட்*, ஃப்ரெண்ட் ஆப் *இந்தியா,* *கொல்கத்தா ரெவ்யூ*, பெங்கால் *ஹர்கரா* மற்றும் *பெங்கால் ஸ்பெக்டேட்டர் போன்ற பத்திரிகைகளுக்கு,* வழக்கமான பங்களிப்பாளராக இருந்தார். அவரது தெரோஜியன் நண்பர் ரசிக் கிருஷ்ணா மல்லிக்குடன் இணைந்து, அவர் ஞானேசுவான் பத்திரிகையைத் திருத்தியுள்ளார். மற்றொரு தெரோஜியன், ராம் கோபால் கோஷ், அதனுடன் தொடர்புடையவர் ஆவார்.
# பியரி சந்த் மித்ரா

## குடும்பம்

மித்ராவின் சகோதரர் கிஷோரி சந்த் மித்ரா, ஒரு அரசு ஊழியராக இருந்தார். அவருக்கு நான்கு மகன்கள் இருந்தனர் அமிர்த லால் மித்ரா, சூனி லால் மித்ரா, ஹீரா லால் மித்ரா மற்றும் நாகேந்திர லால் மித்ரா மற்றும் ஒரு மகள் உமா சஷி மித்ரா ஆவர்.
# இரும்பு(III) சல்பேட்டு

**இரும்பு (III) சல்பேட்** (அல்லது **ஃபெர்ரிக் சல்பேட்**) (Ferric Sulfate) என்பது Fe<sub>2</sub>(SO<sub>4</sub>)<sub>3</sub> என்ற மூலக்கூற்று வாய்ப்பாட்டை உடைய வேதிச்சேர்மம் ஆகும். இது பொதுவாக மஞ்சள் நிறமுடைய தண்ணீரில் கரையக்கூடிய உப்பாகும். பலவிதமான ஐதரேட்டுகளும் அறியப்படுகின்றன. இந்த உப்பின் கரைசல்கள் சாயமூன்றியாகவும், தொழில்துறை கழிவுகளுக்கு ஒரு உறைபொருளாகவும் பயன்படுத்தப்படுகின்றன. இது நிறமிகளிலும், அலுமினியம் மற்றும் எஃகுக்கான வேதித்தூய்மிப்படுத்தும் குளியல் ஆகியவற்றிலும் பயன்படுத்தப்படுகிறது.